

Οί 9 ί(Λΐ 5 ^ 9 ΠβοΙ 6γ I 
ΤΗθοΰοΓοε Μουιηαρι 
ϋβΐβ: 2007.02.^71:28:20 
ΕΕΤ 

Ρθ35θπ: 5ί8Π8α ΡϋΡ 
(θΓπΟθΟΟθΐΙ) | 
ίοοβίίοη: Α0τβ|5, ΕΙΙίπϊΚο 
Τ γρο9Γ3ίίο 


18825 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1417 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Λειτουργία Καλλιτεχνικών Γενικών Λυκείων. 1 

Ωρολόγιο πρόγραμμα Α', Β' και Γ' τάξης Καλλιτεχνι¬ 
κών Γ ενικών Λυκείων. 2 

Καθορισμός του Περιεχομένου Σπουδών Τμημάτων 
των Τ.Ε.Ι. Λάρισας και Καβάλας. 3 


ΑΠΟΦΑΣΕΙ Σ 

Αριθμ. 88739/Γ7 (1) 

Λειτουργία Καλλιτεχνικών Γ ενικών Λυκείων. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 


1. Τις διατάξεις του ν. 1566/1985 (ΦΕΚ 167/τ. Α730.9.1985) 
«Δομή και λειτουργία της Πρωτοβάθμιας και Δευτερο¬ 
βάθμιας Εκπαίδευσης και άλλες διατάξεις». 

2. Το ν. 3194 (ΦΕΚ 267/τ. Α720.11.2003) «Ρύθμιση Εκπαι¬ 
δευτικών Θεμάτων και άλλες διατάξεις». 

3. Τις διατάξεις της υπ’ αριθμ. Γ2/3345/2.9.1988 υπουρ¬ 
γικής απόφασης «Ιδρυση και λειτουργία Μουσικών Σχο¬ 
λείων» που κυρώθηκε με το ν. 1824/1988 (ΦΕΚ 296/τ. 
Α'). 

4. Το π.δ. 86 (ΦΕΚ 73/12.4.2001) «Αξιολόγηση των μα¬ 
θητών του Ενιαίου Λυκείου». 

5. Την υπ’ αριθμ. Γ7/45871/18.5.20 04 υπουργική απόφα¬ 
ση (ΦΕΚ 786/τ. Β726.5.2004) «Λειτουργία Καλλιτεχνικών 
Γ υμνασίων». 

6. Την υπ’ αριθμ. Γ2/3850 (ΦΕΚ 658/τ. Β71-7.1998) υπουρ¬ 
γική απόφαση με θέμα «Λειτουργία Μουσικών Σχολεί¬ 
ων». 

7. Την υπ’ αριθμ. 65473/Γ7/30.6.2005 υπουργική από¬ 
φαση (ΦΕΚ 932/τ. Β76.7.2005) «Συγκρότηση Επιτροπής 
Καλλιτεχνικών Σχολείων». 

8. Την υπ’ αριθμ. 68/16.5.2006 πράξη της Επιτροπής 
Καλλιτεχνικών Σχολείων. 

9. Την υπ’ αριθμ. 67864/Δ4/5.7.2006 απόφαση με θέμα 
: «Ίδρυση τάξης Καλλιτεχνικού Ενιαίου Λυκείου», απο¬ 
φασίζουμε: 

Α. Εισαγωγή μαθητών στην Α' τάξη των Καλλιτεχνικών 
Γ ενικών Λυκείων. 

1. Στα Καλλιτεχνικά Λύκεια και συγκεκριμένα στην 


26 Σεπτεμβρίου 2006 

Α' τάξη αυτών εγγράφονται μαθητές απόφοιτοι των 
Καλλιτεχνικών Γυμνασίων. Η προαγωγή των μαθητών 
των Καλλιτεχνικών Γυμνασίων στις εξετάσεις Ιουνίου 
ή Σεπτεμβρίου αποτελεί απαραίτητη προϋπόθεση για 
την παραμονή τους στο Καλλιτεχνικό Λύκειο. 

2. Ο αριθμός των μαθητών που θα φοιτήσουν στην Α' 
τάξη των Καλλιτεχνικών Γενικών Λυκείων καθορίζεται 
με απόφαση της αρμόδιας Διεύθυνσης Δευτεροβάθμιας 
Εκπαίδευσης, που εκδίδεται μέχρι τα τέλη Μαρτίου, 
κατόπιν σχετικής εισήγησης των Καλλιτεχνικών Λυκείων 
της αρμοδιότητάς της. Τα κριτήρια για τον καθορισμό 
του αριθμού των μαθητών που θα φοιτήσουν είναι : η 
κτιριακή υποδομή του σχολείου και γενικότερα όλες οι 
αναγκαίες προϋποθέσεις που εξασφαλίζουν την απρό¬ 
σκοπτη λειτουργία του σχολείου. 

Β. Μετεγγραφές - φοίτηση μαθητών 
Μετεγγραφές μαθητών σε οποιαδήποτε τάξη του 
Καλλιτεχνικού Λυκείου, από άλλο Καλλιτεχνικό Λύκειο 
επιτρέπονται, εφόσον υπάρχουν κενές θέσεις στο Καλ¬ 
λιτεχνικό Λύκειο υποδοχής και σύμφωνα με τις ισχύου- 
σες διατάξεις. 

Γ. Χαρακτηρισμός μαθημάτων 
Γ ια τα μαθήματα Γ ενικής Παιδείας ισχύει ό,τι και για 
τα υπόλοιπα Γ ενικά Λύκεια. 

Τα Καλλιτεχνικά Λύκεια περιλαμβάνουν τις παρακάτω 
κατευθύνσεις : 
α. Εικαστικών Τεχνών 
β. Θεάτρου - Κινηματογράφου 
γ. Χορού 

Τα μαθήματα Καλλιτεχνικής Παιδείας κάθε Κατεύθυν¬ 
σης διακρίνονται σε Υποχρεωτικά και Επιλογής : 

Α' Λυκείου 

Κατεύθυνση Εικαστικών 

Υποχρεωτικά 

Ζωγραφική 

Γλυπτική 

Χαρακτική 

Διακοσμητική 

Φωτογραφία 

Ιστορία Τέχνης 

Επιλογής 

Πολυμέσα 

Σκηνογραφία 

Περφόρμινγκ Άρτ 
Κόσμημα 

Κατεύθυνση Θεάτρου - Κινηματογράφου 

Υποχρεωτικά 

Κινησιολογία 

Υποκριτική 

Φωνητική - Ορθοφωνία 

Δραματοποίηση κειμένου 

Ιστορία Θεάτρου 

Ιστορία Κινηματογράφου 

Αισθητική Κινηματογράφου 

Βασικές αρχές σκηνοθεσίας κινηματογράφου 

Επιλογής 

Εργαστήρι σκηνογραφίας 

Μουσικό Θέατρο 

Ιστορία κοστουμιού 

Τεχνική σεναρίου - Ντεκουπάζ 

Κινηματογραφική τεχνολογία - Μοντάζ 

Κατεύθυνση Χορού 

Υποχρεωτικά 

Κλασικός χορός 

Τεχνικές σύγχρονου χορού 

Μουσική 

Ρυθμός - Μετρική - Σύνθεση 
Ιστορία Τέχνης 
Επιλογής 

Εργαστήρι σκηνογραφίας 
Μουσικό Θέατρο 
Ιστορία κοστουμιού 
Β' Λυκείου 

Κατεύθυνση Εικαστικών 

Υποχρεωτικά 

Ζωγραφική 

Γλυπτική 

Χαρακτική 

Πολυμέσα 

Ιστορία Τέχνης 

Επιλογής 

Κεραμική 

Γραμμικό σχέδιο 

Θεωρία Τέχνης - Στοιχεία αισθητικής 
Βιομηχανικό σχέδιο (Ντιζάιν) 

Κατεύθυνση Θεάτρου - Κινηματογράφου 
Υποχρεωτικά 

Κινησιολογία - Σωματική έκφραση 

Υποκριτική 

Φωνητική - Τραγούδι 

Αρχές σκηνοθεσίας θεάτρου 

Ιστορία Θεάτρου 

Ιστορία Κινηματογράφου 

Αισθητική Κινηματογράφου (Μοντάζ - Ντεκουπάζ) 
Βασικές αρχές σκηνοθεσίας κινηματογράφου 
Επιλογής 

Εργαστήρι σκηνογραφίας 
Θεατρικό τραγούδι 
Φωτισμός θεάτρου 

Κινηματογραφική τεχνολογία - Μοντάζ 
Κινούμενο σχέδιο 
Κατεύθυνση Χορού 


Υποχρεωτικά 

Κλασικός χορός 

Τεχνικές σύγχρονου χορού 

Μουσική - Μετρική - Αυτοσχεδιασμός 

Ιστορία Τέχνης 

Επιλογής 

Εργαστήρι σκηνογραφίας 
Θεατρικό τραγούδι 
Φωτισμός θεάτρου 
Γ' Λυκείου 

Κατεύθυνση Εικαστικών 

Υποχρεωτικά 

Ζωγραφική 

Γλυπτική 

Χαρακτική 

Βιομηχανικό σχέδιο (Ντιζάιν) 

Θεωρία και Ιστορία τέχνης 

Εργαστήρια πολυμέσων και τεχνολογικών εφαρμο¬ 
γών 

Επιλογής 

Επαγγελματικό περιβάλλον 
Θεωρία τέχνης - Στοιχεία αισθητικής 
Γ ραμμικό σχέδιο - Αρχιτεκτονική 
Κεραμική 

Αρχές Οικονομικής Θεωρίας 
Κατεύθυνση Θεάτρου - Κινηματογράφου 
Υποχρεωτικά 

Κινησιολογία - Σωματική έκφραση 

Υποκριτική 

Φωνητική - Τραγούδι 

Ιστορία Θεάτρου 

Σκηνοθεσία Θεάτρου 

Αισθητική Κινηματογράφου (Μοντάζ - Ντεκουπάζ) 

Μαζικά Μέσα Επικοινωνίας 

Βασικές αρχές σκηνοθεσίας κινηματογράφου 

Επιλογής 

Ενδυματολογία θεάτρου 
Φωτισμός θεάτρου 

Εργαστήρι μάσκας και θεατρικών εξαρτημάτων (αξε- 
σουάρ) 

Ντοκυμαντέρ 

Κινηματογραφική τεχνολογία - Φωτογραφία κινημα¬ 
τογράφου 

Αρχές Οικονομικής Θεωρίας 

Κατεύθυνση Χορού 

Υποχρεωτικά 

Κλασικός χορός 

Τεχνικές σύγχρονου χορού 

Μουσική - Ρυθμός - Στοιχεία χορογραφίας 

Κινησιολογία 

Επιλογής 

Ενδυματολογία θεάτρου 
Φωτισμός θεάτρου 

Εργαστήρι μάσκας και θεατρικών εξαρτημάτων (αξε- 
σουάρ) 

Αρχές Οικονομικής Θεωρίας 
Δ. Εξέταση - Αξιολόγηση 

Στα μαθήματα Γ ενικής Παιδείας, για την προαγωγή ή 

απόλυση εφαρμόζεται ό,τι ισχύει στα υπόλοιπα Γενικά 
Λύκεια. 

Για τα Καλλιτεχνικά μαθήματα ισχύουν τα εξής : 

Όλα τα μαθήματα των Κατευθύνσεων εξετάζονται ερ¬ 
γαστηριακά και όχι με γραπτές εξετάσεις εκτός από : 

α. Το μάθημα της Ιστορίας Τέχνης των Κατευθύνσεων 
Εικαστικών Τεχνών και Χορού που εξετάζεται με την 
παρουσίαση Γραπτής εργασίας. 

β. Το μάθημα της Ιστορίας Θεάτρου και της Ιστορίας 
Κινηματογράφου της Κατεύθυνσης Θεάτρου - Κινημα¬ 
τογράφου που εξετάζεται με την παρουσίαση Γ ραπτής 
εργασίας. 

Η εξέταση των μαθημάτων που γίνεται εργαστηρια¬ 
κά, διενεργείται ενώπιον διμελούς επιτροπής, η οποία 
απαρτίζεται από τον διδάσκοντα καθηγητή και έναν 
ακόμη καθηγητή της ίδιας ή συγγενούς ειδικότητας. 

Η εξέταση των μαθημάτων που γίνεται εργαστηριακά, 
διενεργείται κατά το πρώτο δεκαπενθήμερο του Μάΐου. 
Τα αποτελέσματά τους ανακοινώνονται μετά το πέρας 
των εξετάσεων όλων των Γενικών και Καλλιτεχνικών 
μαθημάτων και δεν επιδέχονται αναβαθμολόγηση. 

Ο τελικός βαθμός για τα μαθήματα, τα οποία εξε¬ 
τάζονται εργαστηριακά προκύπτει από τον μέσο όρο 
των προφορικών βαθμών των δύο τετραμήνων και του 
βαθμού εργαστηριακής εξέτασης διαιρούμενο διά του 
δύο (2). 

Ο τελικός βαθμός για τα μαθήματα της Ιστορίας της 
Τέχνης, της Ιστορίας Θεάτρου και της Ιστορίας Κινη¬ 
ματογράφου, τα οποία εξετάζονται με την παρουσίαση 
γραπτών εργασιών προκύπτει από τον μέσο όρο των 
προφορικών βαθμών των δύο τετραμήνων και του βαθ¬ 
μού εξέτασης της γραπτής εργασίας διαιρούμενο διά 
του δύο (2). 

Ε. Εξαγωγή αποτελεσμάτων ετήσιας προόδου 

Για την προαγωγή ή απόλυση των μαθητών των Καλ¬ 
λιτεχνικών Λυκείων ισχύουν τα εξής : 

α) Στα γενικά μαθήματα εφαρμόζεται το π.δ. 86/2001 
(ΦΕΚ 73/τ. Α'/12.4.2001) 

β) Ο βαθμός για τα γραπτώς εξεταζόμενα καλλιτε¬ 
χνικά μαθήματα προκύπτει από το μέσο όρο των προ¬ 
φορικών βαθμών των δύο τετραμήνων και του γραπτού 
βαθμού διαιρούμενος δια του δύο (2). Ο βαθμός των 
εργαστηριακών μαθημάτων προκύπτει από το μέσο όρο 
των προφορικών βαθμών των δύο τετραμήνων και του 
βαθμού εξέτασης διαιρούμενος δια του δύο (2). 

1. Πότε ο μαθητής προάγεται ή απολύεται 

Ο μαθητής κρίνεται άξιος προαγωγής ή απόλυσης 
όταν ο Γ.Μ.Ο. των γραπτώς εξεταζόμενων γενικών 
μαθημάτων είναι τουλάχιστον 9,5 ( π.δ. 86/ΦΕΚ 73/τ. 
Α712.4.2001). 

2. Πότε ο μαθητής παραπέμπεται 

Ο μαθητής παραπέμπεται σε γραπτή και προφορική ή 
μόνο προφορική συμπληρωματική εξέταση τον Σεπτέμ¬ 
βριο σε όσα μαθήματα δεν πέτυχε βαθμό προαγωγής, 
όπως προβλέπεται από τις κείμενες διατάξεις, 

3. Πότε ο μαθητής απορρίπτεται 

Ο μαθητής που δεν εμπίπτει σε καμία από τις περι¬ 
πτώσεις των προηγούμενων παραγράφων του παρό¬ 
ντος, δεν κρίνεται άξιος προαγωγής ή απόλυσης, οπότε 
οφείλει να φοιτήσει και πάλι στην ίδια τάξη. 


Στους απόφοιτους του Καλλιτεχνικού Λυκείου χορη¬ 
γείται απολυτήριος τίτλος, στον οποίο αναγράφονται 
τα μαθήματα Γ ενικής και Καλλιτεχνικής Παιδείας καθώς 
και η επίδοση ανά μάθημα. Ο βαθμός ωστόσο των Καλ¬ 
λιτεχνικών μαθημάτων δεν συνυπολογίζεται στον Γ.Μ.Ο 
προαγωγής ή απόλυσης. 

Μαθητής που δεν συγκεντρώνει Γ.Μ.Ο. 10 (δέκα) σε 
όλα τα Καλλιτεχνικά μαθήματα της Κατεύθυνσης που 
παρακολουθεί, για να παραμείνει στο Καλλιτεχνικό 
Λύκειο, θα πρέπει να παραπεμφθεί σε επαναληπτική 
εξέταση τον Σεπτέμβριο στο ή στα Καλλιτεχνικά μα¬ 
θήματα που υστερεί. Εφόσον επιτύχει βαθμό προαγω¬ 
γής, θα φοιτήσει στην επόμενη τάξη του Καλλιτεχνικού 
Λυκείου. Διαφορετικά μετεγγράφεται υποχρεωτικά σε 
άλλο Λύκειο Γενικής Παιδείας στην αντίστοιχη τάξη 
προαγωγής του. 

Γ ια τον χαρακτηρισμό της φοίτησης των μαθητών 
των Καλλιτεχνικών Σχολείων ισχύουν τα αριθμητικά 
όρια που σε κάθε περίπτωση προβλέπονται από τις 
εκάστοτε ισχύουσες διατάξεις για τους μαθητές των 
ημερησίων Λυκείων της χώρας, προσαυξημένες κατά 
δεκαέξι (16) απουσίες. Στο σύνολο αυτό περιλαμβάνο¬ 
νται οι απουσίες που πραγματοποιούνται στα Γενικά 
και στα Καλλιτεχνικά μαθήματα. 

Μαθητές που : 

• απορρίπτονται λόγω ανεπαρκούς φοίτησης ή 

• απορρίπτονται κατά τις προαγωγικές ή απολυτήριες 
εξετάσεις της περιόδου Ιουνίου ή 

• απορρίπτονται κατά τις επαναληπτικές εξετάσεις 
της περιόδου Σεπτεμβρίου, 

μετεγγράφονται υποχρεωτικά σε άλλα Λύκεια Γ ενικής 
παιδείας. 

Στην περίπτωση αυτή, για τον καθορισμό της τάξης 
στην οποία δικαιούται να φοιτήσει ο μετεγγραφόμενος 
μαθητής, ο Σύλλογος διδασκόντων του Καλλιτεχνικού 
Λυκείου εφαρμόζει τις ισχύουσες περί προαγωγής δια¬ 
τάξεις μόνο για τα μαθήματα Γ ενικής παιδείας και ορίζει 
κατά περίπτωση ότι: 

• ο μετεγγραφόμενος μαθητής υποχρεούται να επα- 
ναλάβει την φοίτησή του στην ίδια τάξη, εφόσον δεν 
προάγεται στα μαθήματα Γ ενικής παιδείας, 

• εγγράφεται στην επόμενη τάξη του σχολείου στο 
οποίο θα μετεγγραφεί, εφόσον προάγεται στα μαθή¬ 
ματα Γ ενικής παιδείας. 

Ακριβές αντίγραφο αυτής της απόφασης του Συλλό¬ 
γου διδασκόντων συνοδεύει το υπηρεσιακό σημείωμα 
μετεγγραφής και το ατομικό δελτίο του μαθητή προς 
το σχολείο στο οποίο μετεγγράφεται. 

Γ ια τους μαθητές της Γ τάξης Λυκείου που παρα- 
πέμπονται σε επαναληπτική απολυτήρια εξέταση της 
περιόδου Σεπτεμβρίου και δεν επιτυγχάνουν να απο¬ 
λυθούν, ισχύουν όσα προβλέπονται για την περίπτωση 
αυτή στα Γ ενικά Λύκεια. 

Τέλος, μαθητής που ενώ φοιτά σε τάξη του Καλλιτε¬ 
χνικού Λυκείου αποφασίζει, για λόγους προσωπικούς 
ή οικογενειακούς, να μετεγγραφεί σε Γενικό Λύκειο, 
δύναται, εφόσον το επιθυμεί, να επανεγγραφεί στην 
αντίστοιχη τάξη του Καλλιτεχνικού Λυκείου υπό την 
προϋπόθεση ότι δεν έχει παρέλθει διδακτικό τετράμηνο 
από την αρχική αίτηση μετεγγραφής του και εφόσον 
υπάρχουν κενές θέσεις. 

Κατά τα λοιπά, ισχύουν τα χρονικά όρια που ορίζονται 
από τις κείμενες διατάξεις για τις μετεγγραφές 

(31 Μαρτίου εκάστου σχολικού έτους). 

ΣΤ. Άλλες Διατάξεις 

1. Κάθε Καλλιτεχνικό Λύκειο οργανώνει δύο (2) Καλ¬ 
λιτεχνικές εκδηλώσεις κατά την διάρκεια του διδακτι¬ 
κού έτους. Το πρόγραμμα αυτών των Καλλιτεχνικών 
εκδηλώσεων υποβάλλεται για έγκριση στην Επιτρο¬ 
πή Καλλιτεχνικών Σχολείων συνοδευόμενο από το 
ωρολόγιο πρόγραμμα μαθημάτων, μετά από πρόταση 
του οικείου Συλλόγου διδασκόντων και του Διευθυντή 
της οικείας Διεύθυνσης Δευτεροβάθμιας Εκπαίδευ¬ 
σης, στην αρχή κάθε σχολικού έτους και μέχρι τις 
10 Οκτωβρίου. 

Σε εξαιρετικές περιπτώσεις είναι δυνατόν να ζητηθεί 
μία επιπλέον Καλλιτεχνική εκδήλωση μετά από τεκ¬ 
μηριωμένη εισήγηση του Συλλόγου διδασκόντων και 
σύμφωνη γνώμη του Διευθυντή της οικείας Διεύθυνσης 
Δευτεροβάθμιας Εκπαίδευσης. 

2. Όσα θέματα δεν αναφέρονται στην παρούσα Από¬ 
φαση, ρυθμίζονται από τις πάγιες διατάξεις, που ισχύουν 
για τα Γενικά Λύκεια καθώς και με Υπουργικές Αποφά¬ 
σεις που θα εκδοθούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 2006 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΑΛΟΣ 
-♦- 

Αριθμ. 88740/Γ7 (2) 

Ωρολόγιο πρόγραμμα Α', Β' και Γ' τάξης Καλλιτεχνι¬ 
κών Γ ενικών Λυκείων. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις του ν. 1566/1985 (ΦΕΚ 167/τ. Α') «Δομή 
και λειτουργία της Πρωτοβάθμιας και Δευτεροβάθμιας 
Εκπαίδευσης και άλλες διατάξεις». 

2. Το άρθρο 16 του ν. 1824/1988 (ΦΕΚ 296/τ. Α'), με το 
οποίο κυρώθηκε η υπ’ αριθμ. Γ2/3345/2.9.1988 υπουργική 
απόφαση «Ιδρυση και λειτουργία Μουσικών σχολείων». 

3. Το άρθρο 16 του ν. 3194 (ΦΕΚ 267Α'/20.11.2003) «Ρύθ¬ 
μιση Εκπαιδευτικών θεμάτων και άλλες διατάξεις». 

4. Την υπ’ αριθμ. 107922/Γ7/3.10.20 03 (ΦΕΚ 1497/τ. Β'/ 
10.10.2003) υπουργική απόφαση με θέμα «Σκοπός ίδρυ¬ 
σης και λειτουργίας Καλλιτεχνικών Γυμνασίων». 

5. Το υπ’ αριθμ. 37876/Στ5 (ΦΕΚ 608/τ. Β'/26.4.2004) 
με θέμα «Καθορισμός αρμοδιοτήτων Υφυπουργού του 
Υπουργείου Εθνικής Παιδείας και Θρησκευμάτων». 

6. Την υπ’ αριθμ. 45871/Γ7/18.5.2004 (ΦΕΚ 786/τ. Β'/ 
26.5.2004) υπουργική απόφαση με θέμα «Λειτουργία 
Καλλιτεχνικών Γ υμνασίων». 

7. Την υπ’ αριθμ. 63447/Γ2/27.6.2005 υπουργική απόφα¬ 
ση με θέμα «Ωρολόγιο Πρόγραμμα των Α', Β', Γ' τάξεων 
του Ενιαίου Λυκείου». 

8. Την υπ’ αριθμ. 92987/Γ7/15.9.2005 (ΦΕΚ 1332/τ. 
Β'/21.9.2006) απόφαση με θέμα «Ωρολόγιο πρόγραμμα 
των μαθημάτων των τάξεων Α', Β' και Γ' Μουσικών Γ υ¬ 
μνασίων και Α', Β' και Γ' Ενιαίων Μουσικών Λυκείων». 


9. Την υπ’ αριθμ. 65473/Γ7 (ΦΕΚ 932/τ. Β'/6.7.2005) με 
θέμα «Συγκρότηση Επιτροπής Καλλιτεχνικών Σχολεί¬ 
ων». 

10. Την εισήγηση της Επιτροπής Καλλιτεχνικών Σχο¬ 
λείων, πράξη 68/16.5.2006. 

11. Την υπ’ αριθμ. 67864/Δ4/5.7.2006 απόφαση με θέμα 
«Ίδρυση τάξης Καλλιτεχνικού Ενιαίου Λυκείου». 

12. Το γεγονός ότι από τις διατάξεις αυτής της Από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Καθορίζουμε το ωρολόγιο πρόγραμμα των τάξεων 
Α' , Β' και Γ' των Καλλιτεχνικών Γενικών Λυκείων ως 
εξής : 

Α' ΤΑΞΗ ΚΑΛΛΙΤΕΧΝΙΚΟΥ ΓΕΝΙΚΟΥ ΛΥΚΕΙΟΥ 


Α. Μαθήματα Γ ενικής Παιδείας 


1. Θρησκευτικά 

2 ώρες 

2. Αρχαία Ελληνική Γλώσσα 


και Γραμματεία 

6 ώρες 

3. Νεοελληνική Γλώσσα 

2 ώρες 

4. Νεοελληνική Λογοτεχνία 

2 ώρες 

5. Ιστορία 

2 ώρες 

6. Άλγεβρα 

2 ώρες 

7. Γεωμετρία 

3/2 ώρες 

8. Α' Ξένη Γλώσσα 

3 ώρες 

9. Φυσική 

2/3 ώρες 

10. Χημεία 

2 ώρες 

11. Αρχές Οικονομίας 

2 ώρες 

12. Τεχνολογία 

1 ώρα 

13. Φυσική Αγωγή 

1 ώρα 

Σύνολο ωρών 

30 ώρες 

Β. Μαθήματα Καλλιτεχνικής Παιδείας - 

Υποχρεωτικά 

Κατεύθυνση Εικαστικών Τεχνών 


Ζωγραφική 

6 ώρες 

Γλυπτική 

3 ώρες 

Χαρακτική 

2 ώρες 

Διακοσμητική 

1 ώρα 

Φωτογραφία 

1 ώρα 

Ιστορία Τέχνης 

2 ώρες 

Σύνολο ωρών 

15 ώρες 

Κατεύθυνση Θεάτρου-Κινηματογράφου 


Κινησιολογία 

2 ώρες 

Υποκριτική 

4 ώρες 

Φωνητική - Ορθοφωνία 

2 ώρες 

Δραματοποίηση κειμένου 

2 ώρες 

Ιστορία Θεάτρου 

1 ώρα 

Ιστορία Κινηματογράφου 

1 ώρα 

Αισθητική Κινηματογράφου 

1 ώρα 

Βασικές αρχές σκηνοθεσίας κινηματογράφου 2 ώρες 

Σύνολο ωρών 

15 ώρες 

Κατεύθυνση Χορού 


Κλασικός χορός 

6 ώρες 

Τεχνικές Σύγχρονου χορού 

4 ώρες 

Μουσική 

2 ώρες 

Ρυθμός - Μετρική - Σύνθεση 

2 ώρες 

Ιστορία τέχνης 

1 ώρα 

Σύνολο ωρών 

15 ώρες 

Γ. Μαθήματα Επιλογής 


Κατεύθυνση Εικαστικών Τεχνών 


Πολυμέσα 

1 ώρα 

Σκηνογραφία 

1 ώρα 

Περφόρμινγκ Αρτ 

1 ώρα 

Κόσμημα 

1 ώρα 

Κατεύθυνση Θεάτρου-Κινηματογράφου 


Εργαστήρι σκηνογραφίας 

1 ώρα 

Μουσικό θέατρο 

1 ώρα 

Ιστορία κοστουμιού 

1 ώρα 

Τεχνική σεναρίου - Ντεκουπάζ 

1 ώρα 

Κινηματογραφική τεχνολογία - Μοντάζ 

1 ώρα 

Κατεύθυνση Χορού 


Εργαστήρι σκηνογραφίας 

1 ώρα 

Μουσικό θέατρο 

1 ώρα 

Ιστορία κοστουμιού 

1 ώρα 

Β' ΤΑΞΗ ΚΑΛΛΙΤΕΧΝΙΚΟΥ ΓΕΝΙΚΟΥ ΛΥΚΕΙΟΥ 

Α1. Μαθήματα Γενικής Παιδείας 


1. Θρησκευτικά 

2 ώρες 

2. Α' Ξένη Γλώσσα 

2 ώρες 

3. Φυσική Αγωγή 

1 ώρα 

4. Αρχαία Ελληνική Γλώσσα 


και Γραμματεία 

2 ώρες 

5. Νεοελληνική Γλώσσα 

2 ώρες 

6. Νεοελληνική Λογοτεχνία 

2 ώρες 

7. Ιστορία 

2 ώρες 

8. Άλγεβρα 

2 ώρες 

9. Γεωμετρία 

2 ώρες 

10. Φυσική 

2 ώρες 

11. Χημεία 

2 ώρες 

12. Βιολογία 

1 ώρα 

13 .Εισαγωγή στο Δίκαιο 


και τους Πολιτικούς Θεσμούς 

2 ώρες 

Σύνολο ωρών 

24 ώρες 

Α2. Μαθήματα κατευθύνσεων 


Α) Θεωρητική κατεύθυνση 


Υποχρεωτικά 


1. Αρχαία Ελληνικά Κείμενα 

4 ώρες 

2. Αρχές Φιλοσοφίας 

2 ώρες 

3. Λατινικά 

2 ώρες 

Β) Θετική κατεύθυνση 


Υποχρεωτικά 


1. Μαθηματικά 

3 ώρες 

2. Φυσική 

2 ώρες 

3. Χημεία 

2 ώρες 

Γ) Τεχνολογική κατεύθυνση 


Υποχρεωτικά 


1. Μαθηματικά 

3 ώρες 

2. Φυσική 

2 ώρες 

3. Τεχνολογία Επικοινωνιών 

2 ώρες 

Β. Μαθήματα Καλλιτεχνικής Παιδείας - Υποχρεωτικά 

Κατεύθυνση Εικαστικών Τεχνών 


Ζωγραφική 

5 ώρες 

Γλυπτική 

3 ώρες 

Χαρακτική 

2 ώρες 

Πολυμέσα 

1 ώρα 

Ιστορία Τέχνης 

2 ώρες 

Σύνολο ωρών 

13 ώρες 

Κατεύθυνση Θεάτρου - Κινηματογράφου 


Κινησιολογία - Σωματική έκφραση 

1 ώρα 

Υποκριτική 

3 ώρες 


Φωνητική - Τραγούδι 

2 ώρες 

Στοιχεία σκηνοθεσίας Θεάτρου 

2 ώρες 

Ιστορία Θεάτρου 

1 ώρα 

Ιστορία Κινηματογράφου 

1 ώρα 

Αισθητική Κινηματογράφου 

1 ώρα 

Βασικές αρχές σκηνοθεσίας κινηματογράφου 2 ώρες 

Σύνολο ωρών 

13 ώρες 

Κατεύθυνση Χορού 


Κλασικός χορός 

6 ώρες 

Τεχνικές Σύγχρονου χορού 

4 ώρες 

Μουσική - Μετρική - Αυτοσχεδιασμός 

2 ώρες 

Ιστορία Τέχνης 

1 ώρα 

Σύνολο ωρών 

13 ώρες 

Γ. Μαθήματα Επιλογής 


Κατεύθυνση Εικαστικών Τεχνών 


Κεραμική 

1 ώρα 

Γραμμικό σχέδιο 

1 ώρα 

Θεωρία Τέχνης - Στοιχεία αισθητικής 

1 ώρα 

Βιομηχανικό σχέδιο 

1 ώρα 

Κατεύθυνση Θεάτρου-Κινηματογράφου 


Εργαστήρι σκηνογραφίας 

1 ώρα 

Θεατρικό τραγούδι 

1 ώρα 

Φωτισμός Θεάτρου 

1 ώρα 

Κινηματογραφική τεχνολογία - Μοντάζ 1 

ώρα 

Κινούμενο σχέδιο 

1 ώρα 

Κατεύθυνση Χορού 


Εργαστήρι σκηνογραφίας 

1 ώρα 

Θεατρικό τραγούδι 

1 ώρα 

Φωτισμός Θεάτρου 

1 ώρα 

Γ' ΤΑΞΗ ΚΑΛΛΙΤΕΧΝΙΚΟΥ ΓΕΝΙΚΟΥ ΛΥΚΕΙΟΥ 

Α1. Μαθήματα Γ ενικής Παιδείας 


1. Θρησκευτικά 

1 ώρα 

2. Αρχαία Ελληνική Γλώσσα & Γ ραμματεία 1 ώρα 

3. Α' Ξένη Γλώσσα 

2 ώρες 

4. Φυσική Αγωγή 

1 ώρα 

5. Νεοελληνική Γλώσσα 

2 ώρες 

6. Νεοελληνική Λογοτεχνία 

2 ώρες 

7. Ιστορία 

2 ώρες 

8. Μαθηματικά και Στοιχεία Στατιστικής 

2 ώρες 

9. Φυσική 

1 ώρα 

10. Βιολογία 

1 ώρα 

11. Κοινωνιολογία 

2 ώρες 

Σύνολο ωρών 

17 ώρες 

Α2. Μαθήματα Κατευθύνσεων 


Α) Θεωρητική κατεύθυνση 


Υποχρεωτικά 


1. Αρχαία Ελληνικά 

5 ώρες 

2. Νεοελληνική Λογοτεχνία 

3/2 ώρες 

3. Λατινικά 

2/3 ώρες 

4. Ιστορία 

2 ώρες 

Β) Θετική κατεύθυνση 


Υποχρεωτικά 


1. Μαθηματικά 

5 ώρες 

2. Φυσική 

3 ώρες 

3. Χημεία 

2 ώρες 

4. Βιολογία 

2 ώρες 

Γ) Τεχνολογική κατεύθυνση - Κύκλος Πληροφορικής 
και Υπηρεσιών 


Υποχρεωτικά 

1. Μαθηματικά 

5 ώρες 

2. Φυσική 

3 ώρες 

3. Ανάπτυξη εφαρμογών 

σε Προγραμματιστικό Περιβάλλον 

2 ώρες 

4. Αρχές Οργάνωσης και 

Διοίκησης Επιχειρήσεων και Υπηρεσιών 2 ώρες 

Β. Μαθήματα Καλλιτεχνικής παιδείας - Υποχρεωτικά 

Κατεύθυνση Εικαστικών Τεχνών 

Ζωγραφική 

6 ώρες 

Γλυπτική 

3 ώρες 

Χαρακτική 

1 ώρα 

Βιομηχανικό σχέδιο 

1 ώρα 

Θεωρία και Ιστορία Τέχνης 

2 ώρες 

Εργαστήρια πολυμέσων 

και τεχνολογικών εφαρμογών 

2 ώρες 

Σύνολο ωρών 

15 ώρες 

Κατεύθυνση Θεάτρου-Κινηματογράφου 

Κινησιολογία - Σωματική έκφραση 

2 ώρες 

Υποκριτική 

4 ώρες 

Φωνητική - Τραγούδι 

2 ώρες 

Ιστορία Θεάτρου 

1 ώρα 

Σκηνοθεσία Θεάτρου 

2 ώρες 

Αισθητική Κινηματογράφου 

1 ώρα 

Μαζικά Μέσα Επικοινωνίας 

1 ώρα 

Βασικές αρχές σκηνοθεσίας κινηματογράφου 2 ώρες 

Σύνολο ωρών 

15 ώρες 

Κατεύθυνση Χορού 

Κλασικός χορός 

6 ώρες 

Τεχνικές σύγχρονου χορού 

4 ώρες 

Μουσική - Ρυθμός - Στοιχεία χορογραφίας 

3 ώρες 

Κινησιολογία 

2 ώρες 

Σύνολο ωρών 

15 ώρες 

Γ. Μαθήματα Επιλογής 

Κατεύθυνση Εικαστικών Τεχνών 

Επαγγελματικό περιβάλλον 

1 ώρα 

Θεωρία Τέχνης - Στοιχεία αισθητικής 

1 ώρα 

Γραμμικό σχέδιο - Αρχιτεκτονική 

1 ώρα 

Κεραμική 

1 ώρα 

Αρχές Οικονομικής Θεωρίας 

1 ώρα 

Κατεύθυνση Θεάτρου-Κινηματογράφου 

Σκηνογραφία - Ενδυματολογία 

1 ώρα 

Φωτισμός Θεάτρου 

1 ώρα 

Εργαστήρι μάσκας και θεατρικών εξαρτημάτων 1 ώρα 

Ντοκυμαντέρ 

1 ώρα 

Κινηματογραφική τεχνολογία - 

Φωτογραφία Κιν/φου 

1 ώρα 

Αρχές Οικονομικής Θεωρίας 

1 ώρα 

Κατεύθυνση Χορού 

Σκηνογραφία - Ενδυματολογία 

1 ώρα 

Φωτισμός Θεάτρου 

1 ώρα 

Εργαστήρι μάσκας 

και θεατρικών εξαρτημάτων 

1 ώρα 

Αρχές Οικονομικής Θεωρίας 

1 ώρα 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 2006 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΑΛΟΣ 
-♦- 

Αριθμ. 87486/Ε5 (3) 

Καθορισμός του Περιεχομένου Σπουδών Τμημάτων 
των Τ.Ε.Ι. Λάρισας και Καβάλας. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρ.1 του ν. 2916/2001 (Α' 114) «Διάρθρωση της 
ανώτατης εκπαίδευσης και ρύθμιση των θεμάτων του 
τεχνολογικού τομέα αυτής». 

β. Του αρθρ. 25 παρ. 1 του ν. 1404/1983 (Α' 173) και 
του αρθρ. 5 παρ. 12 του ν. 2916/2001 (Α' 114), σε συνδυ¬ 
ασμό με τις διατάξεις του άρθρου 1 του ν. 3404/2005 
(Α' 260) «Ρύθμιση θεμάτων του Πανεπιστημιακού και 
Τεχνολογικού Τομέα της Ανώτατης Εκπαίδευσης και 
λοιπές διατάξεις». 

γ. Του αρθρ. 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005 (Α' 98). 

2. Το γεγονός ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού. 

3. Την υπ’ αριθμ. 37876/ΣΤ5/26.4.2004 (Β' 608) από¬ 
φαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

4. Τις εισηγήσεις των Συμβουλίων για τον καθορι¬ 
σμό του περιεχομένου σπουδών των παρακάτω Τμη¬ 
μάτων: 

α. Λογιστικής του Τ.Ε.Ι. Λάρισας (αριθμ. πρακτ. 
422/31.10.2005). 

β. Νοσηλευτικής του Τ.Ε.Ι. Λάρισας (αριθμ. πρακτ. 
377/20.4.2004) 

γ. Μηχανολογίας Τ.Ε.Ι. Λάρισας (αριθμ. πρακτ. 
425/1.11.2005) 

δ. Τεχνολογίας Τροφίμων του Παραρτήματος Καρ¬ 
δίτσας του Τ.Ε.Ι. Λάρισας (αριθμ. πρακτ. 237/21.2.2006 
Συμβουλίου του Τ.Ε.Ι) 

ε. Λογιστικής του Τ.Ε.Ι. Καβάλας (αριθμ.πρακτ. 
12/28.2.2006) 

στ. Διοίκησης Επιχειρήσεων του Τ.Ε.Ι. Καβάλας (αριθμ. 
πρακτ. 4/7.11.2005) 

ζ. Διαχείρισης Πληροφοριών του Τ.Ε.Ι. Καβάλας (αριθμ. 
πρακτ. 8/23.1.2004) 

η. Μηχανολογίας του Τ.Ε.Ι. Καβάλας (αριθμ. πρακτ. 
15/8.11.2005) 

0. Τεχνολογίας Πετρελαίου και Φυσικού Αερίου του 
Τ.Ε.Ι. Καβάλας (αριθμ. πρακτ. 5/23.11.2005). 

5. Τις γνωμοδοτήσεις του Συμβουλίου Ανώτατης 
Τεχνολογικής Εκπαίδευσης με τις από 3/16.3.2006 και 
4/20.6.2006 συνεδριάσεις του, καθορίζουμε: 

Το Περιεχόμενο Σπουδών των παρακάτω τμημάτων 
των Τ.Ε.Ι. Λάρισας και Καβάλας: 

1. Τμήμα Λογιστικής του Τ.Ε.Ι. Λάρισας 

Το περιεχόμενο των σπουδών του Τμήματος καλύπτει 
το γνωστικό αντικείμενο της Επιστήμης της Λογιστικής, 
καθώς και τις εφαρμογές της στον ιδιωτικό και δημόσιο 
τομέα. 

Το πρόγραμμα σπουδών του Τμήματος στοχεύει στην 
εκπαίδευση και εξειδίκευση των σπουδαστών ως στε¬ 
λέχη επιχειρήσεων, οργανώσεων και οργανισμών οι 
δραστηριότητες των οποίων εκτείνονται στον ιδιωτικό 
και δημόσιο τομέα. 

Με την ολοκλήρωση των σπουδών του ο απόφοιτος 
του Τμήματος, διαθέτει τις απαραίτητες επιστημονικές 
και τεχνολογικές γνώσεις και δεξιότητες, έτσι ώστε να 
μπορεί να δραστηριοποιηθεί επαγγελματικά σε όλους 
τους τομείς του γνωστικού αντικειμένου του Τμήματος, 
είτε ως στέλεχος λογιστηρίου επιχειρήσεων, οργανι¬ 
σμών και υπηρεσιών του ιδιωτικού και δημοσίου τομέα, 
είτε ως αυτοαπασχολούμενος. 

Σε όλα τα εξάμηνα σπουδών, εκτός του τελευταί¬ 
ου, οι σπουδές περιλαμβάνουν θεωρητική διδασκα¬ 
λία, εργαστηριακές και φροντιστηριακές ασκήσεις, 
εφαρμογές σε πραγματικές ή εικονικές καταστάσεις, 
εκπόνηση μελετών και εκπαιδευτικές επισκέψεις σε 
λογιστήρια επιχειρήσεων και οργανισμών. Έμφαση 
δίνεται σε περιπτωσιολογικές μελέτες και στη συλ¬ 
λογική εργασία. 

Στα πρώτα εξάμηνα σπουδών περιλαμβάνονται με¬ 
ταξύ άλλων, μαθήματα γενικής υποδομής θετικών και 
θεωρητικών επιστημών, καθώς και διάφορα εισαγωγικά 
μαθήματα. Ακολουθούν μαθήματα ειδικής υποδομής - 
κορμού, τα οποία αποτελούν την βάση της Επιστήμης 
της Λογιστικής. Στα προχωρημένα εξάμηνα διδάσκονται 
μαθήματα ειδικότητας που συνιστούν τη φύση και τον 
προορισμό του Τμήματος. 

Το τελευταίο εξάμηνο σπουδών περιλαμβάνει κυρίως 
την Πρακτική Άσκηση του σπουδαστή στο επάγγελμα 
και την εκπόνηση της Πτυχιακής Εργασίας, που εξασφα¬ 
λίζει την εμβάθυνση του τελειόφοιτου του Τμήματος 
σε ένα θέμα εφαρμοσμένης έρευνας ή που έχει άμεση 
σχέση με την ειδικότητα των σπουδών. 

2. Τμήμα Νοσηλευτικής του Τ.Ε.Ι. Λάρισας 

Το περιεχόμενο σπουδών του Τμήματος καλύπτει 
το γνωστικό αντικείμενο της Νοσηλευτικής Επιστή¬ 
μης και περιλαμβάνει τη θεωρητική εκπαίδευση των 
σπουδαστών καθώς και την διδασκαλία εργαστηριακών 
εφαρμογών κλινικής νοσηλευτικής και εμπειρία στις 
υπηρεσίες υγείας, που καλύπτουν όλα τα στάδια και 
τις φάσεις της ζωής του ατόμου που εντοπίζονται ανά 
πάσα στιγμή στον άξονα «υγεία-ασθένεια». 

Το Τμήμα έχει ως αποστολή να προάγει την ανάπτυξη 
και την μετάδοση γνώσεων στην φιλοσοφία, τεχνολο¬ 
γία και επιστήμη της Νοσηλευτικής, με τη διδασκαλία 
και την εφαρμοσμένη έρευνα και να παρέχει στους 
σπουδαστές τα απαραίτητα εφόδια που εξασφαλίζουν 
την άρτια εκπαίδευση και κατάρτισή τους, για την επι¬ 
στημονική και επαγγελματική τους σταδιοδρομία και 
εξέλιξη. 

Με την ολοκλήρωση των σπουδών του, ο πτυχιούχος 
του Τμήματος διαθέτει τις κατάλληλες επιστημονικές 
και τεχνικές γνώσεις, καθώς και τις πρακτικές δεξιότη¬ 
τες εφαρμογής των γνώσεων αυτών, ώστε να μπορεί να 


δραστηριοποιηθεί επαγγελματικά σε όλους τους τομείς 
του γνωστικού αντικειμένου του Τμήματος. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, εργαστήρια στο 
χώρο του Τμήματος και κλινική άσκηση σε διάφορα 
ιδρύματα και φορείς Πρωτοβάθμιας, Δευτεροβάθμι¬ 
ας και Τριτοβάθμιας Φροντίδας υγείας. Το πρόγραμ¬ 
μα περιλαμβάνει επίσης σεμινάρια και επισκέψεις σε 
χώρους άμεσα σχετιζόμενους με το αντικείμενο των 
σπουδών (ειδικά σχολεία, βιομηχανίες, κοινοτικούς ορ¬ 
γανισμούς). 

Το πρόγραμμα σπουδών περιλαμβάνει μαθήματα: 

- Γενικής υποδομής και Δ.Ο.Ν.Α. (Διοίκησης - Οικο¬ 
νομίας - Νομοθεσίας - Ανθρωπιστικών Σπουδών), των 
οποίων η γνώση θεωρείται βασική προϋπόθεση για την 
έναρξη των σπουδών και την πνευματική καλλιέργεια 
των σπουδαστών. 

- Ειδικής υποδομής που βοηθούν στην κατανόηση των 
μαθημάτων ειδικότητας. 

- Ειδικότητας, τα οποία διαπραγματεύονται την εξει- 
δικευμένη γνώση που απαιτείται από την ειδικότητα 
των σπουδών. 

Στο τελευταίο εξάμηνο σπουδών εκπονείται η Πτυχι¬ 
ακή Εργασία και πραγματοποιείται η Πρακτική Άσκηση 
στο επάγγελμα. 

Η Πρακτική Ασκηση στο τελευταίο εξάμηνο έχει σκοπό 
την εμπέδωση των γνώσεων που έχουν ήδη διδαχθεί, 
την παροχή δυνατότητας ανάπτυξης πρωτοβουλιών σε 
χρόνια και οξέα νοσηλευτικά προβλήματα υγείας καθώς 
και την δυνατότητα ανάπτυξης ικανοτήτων επίλυσης 
νοσηλευτικών προβλημάτων και ομαδικής εργασίας. 

Τέλος η Πτυχιακή Εργασία πριν από τη λήψη του πτυ¬ 
χίου, δίνει την δυνατότητα στον σπουδαστή να αποκτή¬ 
σει την εμπειρία της μελέτης σε βάθος, ενός θέματος 
της ειδικότητας, με ερευνητική ή συνθετική εργασία και 
με κατάλληλη βιβλιογραφική ανασκόπηση, με έμφαση 
στην ανάπτυξη των προσωπικών ικανοτήτων του. 

3. Τμήμα Μηχανολογίας του Τ.Ε.Ι. Λάρισας 

Το περιεχόμενο σπουδών του Τμήματος καλύπτει το 
γνωστικό αντικείμενο της εφαρμογής και εξέλιξης της 
Επιστήμης της Μηχανολογίας, που αφορά στη μελέτη, 
σχεδίαση, ανάπτυξη, κατασκευή, λειτουργία μηχανών, 
συσκευών και εγκαταστάσεων παραγωγής καθώς και 
συστημάτων παραγωγής και διαχείρισης υλικών και 
ενέργειας, με γνώμονα την οικονομία, το σεβασμό στο 
περιβάλλον και την κοινωνική αποδοχή. 

Αποστολή του Τμήματος είναι να προάγει τη μετά¬ 
δοση και την ανάπτυξη γνώσεων στην τεχνολογία και 
την επιστήμη με τη διδασκαλία την τεχνολογική και 
εφαρμοσμένη έρευνα και να παρέχει στους σπουδαστές 
τα απαραίτητα εφόδια που εξασφαλίζουν την άρτια 
κατάρτισή τους για την επιστημονική και επαγγελματική 
τους εξέλιξη και σταδιοδρομία. 

Με την ολοκλήρωση των σπουδών τους οι πτυχιούχοι 
του Τμήματος αποκτούν τις απαραίτητες επιστημονικές 
και τεχνολογικές γνώσεις και δεξιότητες, έτσι ώστε να 
μπορούν να ασχολούνται σε όλους τους τομείς του 
γνωστικού αντικειμένου του Τμήματος, είτε ως αυτοα¬ 
πασχολούμενοι, είτε ως υπεύθυνοι ή στελέχη σχετικών 
επιχειρήσεων, οργανισμών και υπηρεσιών. 

Κατά τα πρώτα εξάμηνα οι σπουδές περιλαμβάνουν 
θεωρητική διδασκαλία, εργαστηριακές ασκήσεις, φρο¬ 
ντιστήρια, σεμινάρια, επισκέψεις σε χώρους παραγωγής, 
εκπόνηση εργασιών, παρακολούθηση επιστημονικών συ¬ 
νεδρίων και συμμετοχή σε ερευνητικά προγράμματα 
των εργαστηρίων του Τμήματος. 

Το πρόγραμμα σπουδών του Τμήματος περιλαμβάνει 
μαθήματα: 

- Γενικής υποδομής και Δ.Ο.Ν.Α. (Διοίκησης - Οικο¬ 
νομίας - Νομικών - Ανθρωπιστικών Σπουδών) όπως: 
Μαθηματικά, Τεχνική Μηχανική, Φυσική, Τεχνολογία 
Υλικών, Προγραμματισμός Η/Υ, Εφαρμοσμένα Μαθημα¬ 
τικά, Οικονομοτεχνική Ανάλυση, Οργάνωση - Διοίκηση 
Βιομηχανικών Επιχειρήσεων, Τεχνική Νομοθεσία. 

- Ειδικής υποδομής, όπως: Μεταλλογνωσία, Μηχανολο¬ 
γικό Σχέδιο, Μηχανολογικό Εγραστήριο, Αντοχή Υλικών, 
Ηλεκτροτεχνία, Μηχανική Ρευστών. 

- Ειδικότητας, όπως: Στοιχεία Μηχανών, Μηχανολο¬ 
γικό Σχέδιο, Μηχανές Εσωτερικής Καύσης, Μηχανική 
Διαμόρφωση και Τριβολογία. 

Το τελευταίο εξάμηνο περιλαμβάνει την Πρακτική 
Ασκηση στο επάγγελμα και την εκπόνηση της Πτυχι¬ 
ακής Εργασίας. 

Η Πρακτική Άσκηση διάρκειας ενός εξαμήνου πραγ¬ 
ματοποιείται σε χώρους παραγωγής, εργαστηρίων, 
τεχνικών γραφείων, επιχειρήσεων και άλλους χώρους 
εργασίας της ειδικότητας με σκοπό την εμπέδωση των 
γνώσεων των προηγούμενων εξαμήνων, την παροχή 
δυνατότητας ανάπτυξης πρωτοβουλιών και συνεργα¬ 
σίας, καθώς και τη δυνατότητα ανάπτυξης ικανοτήτων 
επίλυσης προβλημάτων. 

Η Πτυχιακή Εργασία δίνει τη δυνατότητα στο σπου¬ 
δαστή να αποκτήσει την εμπειρία μιας ολοκληρωμένης 
μελέτης σε βάθος, που σχετίζεται με ένα θέμα της ει¬ 
δικότητας και μπορεί να είναι θεωρητική ή πειραματική 
εργασία ή σύνθεση και των δύο. 

4. Τμήμα Τεχνολογίας Τροφίμων του Παραρτήματος 
Καρδίτσας του Τ.Ε.Ι. Λάρισας 

Το περιεχόμενο σπουδών του καλύπτει το γνωστικό 
και τεχνολογικό πεδίο εφαρμογής των βιολογικών, χη¬ 
μικών και φυσικών επιστημών που αναφέρονται στην 
τεχνολογία και τον ποιοτικό έλεγχο των τροφίμων. 

Το Τμήμα έχει ως αποστολή να προάγει την ανά¬ 
πτυξη και τη μετάδοση γνώσεων στη τεχνολογία και 
την επιστήμη που περιλαμβάνει το παραπάνω γνωστικό 
αντικείμενο, με την διδασκαλία και την εφαρμοσμένη 
έρευνα, και να παρέχει στους σπουδαστές τα απαραίτη¬ 
τα εφόδια που εξασφαλίζουν την άρτια εκπαίδευση και 
κατάρτιση τους στην επιστημονική και επαγγελματική 
τους σταδιοδρομία και εξέλιξη. 

Με την ολοκλήρωση των σπουδών του ο σπουδαστής 
του Τμήματος αποκτά όλες τις απαραίτητες θεωρητι¬ 
κές και τεχνολογικές γνώσεις και δεξιότητες ώστε να 
μπορεί να δραστηριοποιηθεί σε όλους τους τομείς του 
γνωστικού αντικειμένου του Τμήματος. 

Το πρόγραμμα σπουδών του Τμήματος περιλαμβάνει 
μαθήματα: 

- Γενικής Υποδομής και Δ.Ο.Ν.Α. (Διοίκησης - Οικο¬ 
νομίας - Νομοθεσίας - Ανθρωπιστικών Σπουδών),των 


οποίων η γνώση θεωρείται βασική προϋπόθεση για την 
έναρξη των σπουδών στο γνωστικό αντικείμενο του 
Τμήματος όπως επίσης και την πνευματική καλλιέργεια 
των σπουδαστών. 

- Ειδικής Υποδομής που βοηθούν στην κατανόηση των 
μαθημάτων ειδικότητας. 

- Ειδικότητας, τα οποία διαπραγματεύονται την εξει- 
δικευμένη γνώση που απαιτείται από την ειδικότητα 
των σπουδών. 

Στο τελευταίο εξάμηνο σπουδών εκπονείται η Πτυχι¬ 
ακή Εργασία και πραγματοποιείται η Πρακτική Άσκηση 
στο επάγγελμα. 

Η εκπόνηση της Πτυχιακής Εργασίας εξασφαλίζει 
την εμβάθυνση του σπουδαστή του Τμήματος σε ένα 
σοβαρό επίκαιρο θέμα τεχνολογικής ή εφαρμοσμένης 
έρευνας ή σε αντικείμενο που έχει άμεση σχέση με την 
ειδικότητα των σπουδών. 

Η Πρακτική Άσκηση είναι καθοδηγούμενη και αξιολο¬ 
γούμενη και πραγματοποιείται σε επιχειρήσεις, υπηρε¬ 
σίες και άλλους συνεργαζόμενους φορείς, που σχετίζο¬ 
νται με το γνωστικό αντικείμενο του Τμήματος. 

5. Τμήμα Λογιστικής του Τ.Ε.Ι. Καβάλας 

Το περιεχόμενο σπουδών του Τμήματος καλύπτει το 
γνωστικό αντικείμενο της Επιστήμης της Λογιστικής, 
καθώς και τις εφαρμογές της στον ιδιωτικό και δημό¬ 
σιο τομέα. 

Το πρόγραμμα σπουδών του Τμήματος στοχεύει στην 
εκπαίδευση και εξειδίκευση των σπουδαστών ως στε¬ 
λεχών επιχειρήσεων, οργανώσεων και οργανισμών οι 
δραστηριότητες των οποίων εκτείνονται στον ιδιωτικό 
και δημόσιο τομέα. 

Με την ολοκλήρωση των σπουδών του, ο απόφοιτος 
του Τμήματος διαθέτει τις απαραίτητες επιστημονικές 
και τεχνολογικές γνώσεις και δεξιότητες για να μπορεί 
να δραστηριοποιηθεί επαγγελματικά σε όλους τους 
τομείς του γνωστικού αντικειμένου του Τμήματος, είτε 
ως στέλεχος λογιστηρίου επιχειρήσεων, οργανισμών 
και υπηρεσιών του ιδιωτικού και δημόσιου τομέα, είτε 
ως αυτοαπασχολούμενος. 

Σε όλα τα εξάμηνα σπουδών εκτός του τελευταίου, οι 
σπουδές περιλαμβάνουν θεωρητική διδασκαλία, εργα¬ 
στηριακές και φροντιστηριακές ασκήσεις, εφαρμογές 
σε πραγματικές ή εικονικές καταστάσεις, εκπόνηση 
μελετών και εκπαιδευτικές επισκέψεις σε λογιστήρια 
επιχειρήσεων και οργανισμών.Έμφαση δίνεται σε περι¬ 
πτωσιολογικές μελέτες και στη συλλογική εργασία. 

Στα πρώτα εξάμηνα σπουδών περιλαμβάνονται, με¬ 
ταξύ άλλων, μαθήματα γενικής υποδομής θετικών και 
θεωρητικών επιστημών, καθώς και διάφορα εισαγωγικά 
μαθήματα. 

Ακολουθούν μαθήματα ειδικής υποδομής-κορμού, τα 
οποία αποτελούν την βάση της Επιστήμης της Λογιστι¬ 
κής. Στα προχωρημένα εξάμηνα διδάσκονται μαθήματα 
ειδικότητας που συνιστούν τη φύση και τον προορισμό 
του Τ μήματος. 

Το τελευταίο εξάμηνο σπουδών περιλαμβάνει κυρίως 
την Πρακτική Άσκηση του σπουδαστή στο επάγγελμα 
και την εκπόνηση της Πτυχιακής Εργασίας, που εξασφα- 

λίζει την εμβάθυνση του τελειόφοιτου του Τμήματος 
σε ένα θέμα εφαρμοσμένης έρευνας ή που έχει άμεση 
σχέση με την ειδικότητα των σπουδών. 

6. Τμήμα Διοίκησης Επιχειρήσεων του Τ.Ε.Ι. Καβά¬ 
λας 

Το περιεχόμενο σπουδών του Τμήματος καλύπτει το 
γνωστικό αντικείμενο της Διοικητικής Επιστήμης με 
εξειδίκευση εφαρμογής στις επιχειρήσεις γενικά τόσο 
στον ιδιωτικό όσο και στον δημόσιο τομέα. 

Αποστολή του Τμήματος είναι να προάγει τη μετάδο¬ 
ση και την ανάπτυξη γνώσεων στην τεχνολογία και την 
επιστήμη με την διδασκαλία και την τεχνολογική και 
εφαρμοσμένη έρευνα και να παρέχει στους σπουδαστές 
τα απαραίτητα εφόδια που εξασφαλίζουν την άρτια 
κατάρτισή τους για την επιστημονική και επαγγελματική 
εξέλιξη και σταδιοδρομία. 

Με την ολοκλήρωση των σπουδών του ο απόφοιτος 
του Τμήματος διαθέτει τις απαραίτητες επιστημονι¬ 
κές και τεχνολογικές γνώσεις και δεξιότητες, ώστε να 
μπορεί να δραστηριοποιηθεί επαγγελματικά σε όλους 
τους τομείς του γνωστικού αντικειμένου του Τμήμα¬ 
τος, είτε ως στέλεχος επιχειρήσεων, οργανισμών και 
υπηρεσιών του ιδιωτικού και δημόσιου τομέα, είτε ως 
αυτοαπασχολούμενος. 

Σε όλα τα εξάμηνα σπουδών εκτός του τελευταίου 
οι σπουδές περιλαμβάνουν θεωρητική διδασκαλία, ερ¬ 
γαστηριακές και φροντιστηριακές ασκήσεις, εκπόνη¬ 
ση μελετών και εκπαιδευτικές επισκέψεις σε χώρους 
παραγωγής αγαθών και παροχής υπηρεσιών, εταιρίες 
μελετών και ιδρύματα έρευνας. Έμφαση δίνεται στις 
περιπτωσιολογικές μελέτες και στη συλλογική εργα¬ 
σία. 

Στα πρώτα εξάμηνα σπουδών περιλαμβάνονται με¬ 
ταξύ άλλων μαθήματα γενικής υποδομής θετικών και 
θεωρητικών επιστημών, καθώς και διάφορα εισαγωγικά 
μαθήματα. Ακολουθούν μαθήματα ειδικής υποδομής - 
κορμού τα οποία αποτελούν την βάση της Διοικητικής 
Επιστήμης, όπως αυτή εφαρμόζεται στις επιχειρήσεις 
γενικά. Στα προχωρημένα εξάμηνα διδάσκονται τα μα¬ 
θήματα ειδικότητας που συνιστούν τη φύση και τον 
προορισμό του Τμήματος. 

Το τελευταίο εξάμηνο σπουδών περιλαμβάνει κυρίως 
την Πρακτική Άσκηση του σπουδαστή στο επάγγελμα 
και την εκπόνηση της Πτυχιακής Εργασίας που εξασφα¬ 
λίζει την εμβάθυνση του τελειόφοιτου του Τμήματος σε 
ένα θέμα εφαρμοσμένης έρευνας που έχει άμεση σχέση 
με την ειδικότητα των σπουδών. 

7. Τμήμα Διαχείρισης Πληροφοριών του Τ.Ε.Ι. Καβά¬ 
λας 

Αντικείμενο της Διαχείρισης Πληροφοριών είναι η πα¬ 
ραγωγή και η αξιοποίηση μεθόδων και γνώσεων από 
τις επιστημονικές περιοχές της Πληροφορικής, της Δι¬ 
οίκησης Επιχειρήσεων και της Οικονομίας με στόχο 
την αξιοποίηση της σύγχρονης τεχνολογίας και των 
υπολογιστών προς όφελος των ανθρώπων και των επι¬ 
χειρήσεων. 

Αποστολή του Τμήματος είναι να προάγει τη μετά¬ 
δοση και την ανάπτυξη γνώσεων στην τεχνολογία και 
την επιστήμη με τη διδασκαλία και την τεχνολογική και 
εφαρμοσμένη έρευνα και να παρέχει στους σπουδαστές 
τα απαραίτητα εφόδια που εξασφαλίζουν την άρτια 


κατάρτισή τους για την επιστημονική και επαγγελματική 
τους εξέλιξη και σταδιοδρομία. 

Οι πτυχιούχοι του Τμήματος αποκτούν τις απαραί¬ 
τητες επιστημονικές και τεχνικές γνώσεις, ώστε να 
μπορούν να απασχοληθούν σε όλους τους τομείς του 
γνωστικού αντικειμένου του Τμήματος. 

Κατά τη διάρκεια πρώτων εξαμήνων οι σπουδές πε¬ 
ριλαμβάνουν θεωρητική διδασκαλία, εργαστηριακές 
ασκήσεις, σεμινάρια και επισκέψεις σε χώρους πα¬ 
ραγωγής. 

Στο πρόγραμμα σπουδών του Τμήματος περιλαμβά¬ 
νονται μαθήματα: 

- Γενικής υποδομής και Δ.Ο.Ν.Α. (Διοίκησης, Οικονο¬ 
μίας, Νομικών και Ανθρωπιστικών Επιστημών), όπως: 
Εισαγωγή στην Πληροφορική, Μαθηματικά, Οικονομικά 
Μαθηματικά, Ιδιωτική Οικονομική, Μεθοδολογία Επι¬ 
στημονικής Έρευνας Διαχείριση Ανθρώπινων Πόρων, 
Έκφραση και Επικοινωνία, Αλληλεπίδραση Ανθρώπου- 
Υπολογιστή, Διαχείριση Κρίσεων. 

- Ειδικής Υποδομής, όπως: Αλγοριθμοποίηση, Ανάλυ¬ 
ση Συστημάτων - Τεχνολογία Λογισμικού, Δομημένος 
Προγραμματισμός, Αντικειμενοστραφής Προγραμμα¬ 
τισμός. 

- Ειδικότητας, όπως: Διοίκηση Επιχειρήσεων, Διοικητι¬ 
κή Λογιστική & Αξιολόγηση Επιχειρήσεων, Μάρκετινγκ 
της Πληροφορίας, Πληροφοριακά Συστήματα Διοίκη¬ 
σης. 

Το τελευταίο εξάμηνο περιλαμβάνει εκπόνηση Πτυ¬ 
χιακής Εργασίας, ενώ κατά τη διάρκειά του μπορεί να 
πραγματοποιείται και η Πρακτική Άσκηση στο επάγ¬ 
γελμα. 

Η εκπόνηση της Πτυχιακής Εργασίας εξασφαλίζει 
την εμβάθυνση του σπουδαστή του Τμήματος σε ένα 
σοβαρό επίκαιρο θέμα τεχνολογικής ή εφαρμοσμένης 
έρευνας ή σε αντικείμενο που έχει άμεση σχέση με την 
ειδικότητα των σπουδών. 

Η Πρακτική Άσκηση είναι καθοδηγούμενη και αξιολο¬ 
γούμενη και πραγματοποιείται σε επιχειρήσεις, υπηρε¬ 
σίες και άλλους συνεργαζόμενους φορείς, που σχετίζο¬ 
νται με το γνωστικό αντικείμενο του Τμήματος. 

8. Τμήμα Μηχανολογίας του Τ.Ε.Ι. Καβάλας 

Το περιεχόμενο σπουδών του Τμήματος καλύπτει το 
γνωστικό αντικείμενο της εφαρμογής και εξέλιξης της 
Επιστήμης της Μηχανολογίας, που αφορά στη μελέτη, 
ανάπτυξη, κατασκευή, λειτουργία, συντήρηση μηχανών, 
συσκευών και εγκαταστάσεων παραγωγής, καθώς και 
συστημάτων παραγωγής και διαχείρισης ενέργειας, με 
γνώμονα την οικονομία, το σεβασμό στο περιβάλλον 
και την κοινωνική αποδοχή. 

Αποστολή του Τμήματος είναι να προάγει τη μετά¬ 
δοση και την ανάπτυξη γνώσεων στην τεχνολογία και 
την επιστήμη με τη διδασκαλία και την τεχνολογική και 
εφαρμοσμένη έρευνα και να παρέχει στους σπουδαστές 
τα απαραίτητα εφόδια που εξασφαλίζουν την άρτια 
κατάρτισή τους για την επιστημονική και επαγγελματική 
τους εξέλιξη και σταδιοδρομία. 

Με την ολοκλήρωση των σπουδών τους, οι πτυχιούχοι 
του Τμήματος αποκτούν τις απαραίτητες επιστημονικές 
και τεχνολογικές γνώσεις και ικανότητες, έτσι ώστε 
να μπορούν να δραστηριοποιηθούν επαγγελματικά σε 
όλους τους τομείς του γνωστικού αντικειμένου του Τμή- 

ματος, είτε ως αυτοαπασχολούμενοι, είτε ως υπεύθυ¬ 
νοι ή στελέχη σχετικών επιχειρήσεων, οργανισμών και 
υπηρεσιών. 

Στις βασικές γνώσεις του Τμήματος περιλαμβάνονται 
υποχρεωτικά μαθήματα που προσφέρουν τις βασικές 
γνώσεις, όπως είναι τα Μαθηματικά, η Φυσική, η Μηχα¬ 
νική, η Αντοχή των Υλικών, η Μηχανική Ρευστών, η Θερ¬ 
μοδυναμική, η Μετάδοση Θερμότητας, ο Προγραμματι¬ 
σμός Η/Υ, η Ηλεκτροτεχνία, το Μηχανολογικό Σχέδιο, τα 
Στοιχεία Μηχανών και τα οποία διδάσκονται σε έκταση 
και σε βάθος κατάλληλου επιπέδου για την κατανόηση 
των τεχνολογικών δραστηριοτήτων και εφαρμογών, 
που σχετίζονται με το αντικείμενο της Επιστήμης της 
Μηχανολογίας. 

Εκτός των παραπάνω μαθημάτων, που αποτελούν τον 
κορμό του Τμήματος, διδάσκονται και άλλα μαθήματα 
υποχρεωτικά, ανάλογα με τον τομέα (Ενεργειακό-Κα- 
τασκευαστικό). Επίσης και κατ’ επιλογήν υποχρεωτικά 
μαθήματα, τα οποία αποβλέπουν στην περαιτέρω εξει- 
δίκευση. 

Το τελευταίο εξάμηνο περιλαμβάνει Πρακτική Άσκηση 
των σπουδών, καθώς επίσης και την εκπόνηση Πτυχι¬ 
ακής Εργασίας. 

Η Πρακτική Άσκηση πραγματοποιείται σε χώρους πα¬ 
ραγωγής, γραφεία μελετών και εμπορικές εταιρίες που 
σχετίζονται με την ειδικότητα και έχει ως σκοπό την 
εμπέδωση και διεύρυνση των γνώσεων των προηγού¬ 
μενων εξαμήνων, τη δυνατότητα ανάπτυξης πρωτοβου¬ 
λιών, καθώς και τη δυνατότητα ανάπτυξης ικανοτήτων 
επίλυσης προβλημάτων και ομαδικής εργασίας. 

Η Πτυχιακή Εργασία δίνει τη δυνατότητα στο σπου¬ 
δαστή να αποκτήσει την εμπειρία μιας ολοκληρωμένης 
μελέτης, που σχετίζεται με θέμα της ειδικότητας και 
μπορεί να είναι θεωρητικού ή πειραματικού περιεχομέ¬ 
νου ή συνδυασμός αυτών. 

9. Τμήμα Τεχνολογίας Πετρελαίου και Φυσικού Αερίου 
του Τ.Ε.Ι. Καβάλας 

Το γνωστικό αντικείμενο του Τμήματος διαπραγματεύ¬ 
εται την επιστήμη και τεχνολογία του Πετρελαίου, του 
Φυσικού Αερίου και γενικότερα των αερίων καυσίμων 
με γνώμονα την οικονομία, το σεβασμό στο περιβάλλον 
και την κοινωνική αποδοχή. 

Το Τμήμα έχει ως αποστολή: 

- Να καλλιεργεί και να προάγει τη γνώση στους τομείς 
της τεχνολογίας πετρελαίου, φυσικού αερίου και λοιπών 
αερίων καυσίμων. 

- Να παρέχει στους σπουδαστές τα απαραίτητα 
εφόδια που εξασφαλίζουν την άρτια κατάρτισή τους 


για επιστημονική και επαγγελματική σταδιοδρομία και 
εξέλιξη. 

- Να συμβάλλει αναπτύσσοντας τεχνογνωσία και 
καινοτομίες μέσω της εφαρμογής επιστημονικών, τε¬ 
χνολογικών ή άλλων γνώσεων, στην ανάπτυξη και την 
πρόοδο του βιομηχανικού και βιοτεχνικού κλάδου του 
πετρελαίου, του φυσικού αερίου και των λοιπών αερίων 
καυσίμων της χώρας. 

Ο πτυχιούχος του Τμήματος έχει εξειδικευμένες θεω¬ 
ρητικές και τεχνολογικές γνώσεις, ώστε να δραστηριο¬ 
ποιείται υπεύθυνα και αυτοδύναμα σε όλους τους τομείς 
του γνωστικού αντικειμένου του Τμήματος. 

Το πρόγραμμα σπουδών του Τμήματος περιλαμβάνει 
μαθήματα: 

- Γενικής Υποδομής και Δ.Ο.Ν.Α. (Διοίκησης - Οικο¬ 
νομίας - Νομοθεσίας - Ανθρωπιστικών Σπουδών), των 
οποίων η γνώση θεωρείται βασική προϋπόθεση για την 
έναρξη των σπουδών στο ευρύ γνωστικό πεδίο όπου 
υπάγεται η ειδικότητα του Πετρελαίου και του Φυσικού 
Αερίου και επίσης βοηθούν στην πνευματική καλλιέρ¬ 
γεια των σπουδαστών. 

- Ειδικής Υποδομής που βοηθούν στην κατανόηση των 
μαθημάτων ειδικότητας. 

- Ειδικότητας, τα οποία διαπραγματεύονται την εξει- 
δικευμένη γνώση που απαιτείται από την ειδικότητα 
των σπουδών. 

Στο τελευταίο εξάμηνο σπουδών εκπονείται η Πτυχι¬ 
ακή Εργασία και πραγματοποιείται η Πρακτική Άσκηση 
στο επάγγελμα. 

Η Πτυχιακή Εργασία δίνει τη δυνατότητα στον τελει¬ 
όφοιτο σπουδαστή του Τμήματος να πραγματοποιήσει 
μία ολοκληρωμένη μελέτη που σχετίζεται με θέμα της 
ειδικότητάς του και που μπορεί να είναι θεωρητικού, 
πειραματικού ή συνθετικού χαρακτήρα. Η μελέτη μπο¬ 
ρεί επίσης να επικεντρώνεται σε επίκαιρα θέματα από 
το χώρο των μονάδων παραγωγής και επεξεργασίας 
πετρελαίου, φυσικού αερίου και προϊόντων αυτών. 

Η Πρακτική Άσκηση πραγματοποιείται σε βιομηχανι¬ 
κές και βιοτεχνικές μονάδες, σε επιχειρήσεις, σε τεχνικά 
γραφεία μελετών ή σε κέντρα έρευνας, ανάπτυξης και 
σχεδιασμού σχετικά με το γνωστικό αντικείμενο του 
Τ μήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Σεπτεμβρίου 2006 

Ο ΥΦΥΠΟΥΡΓΟΣ 

ΣΠΥΡ. ΤΑΛΙΑΔΟΥΡΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 αυτό, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ουτο ανά σελίδα. 

Σε μορφή 0ϋ: 


Τεύχος 

Περίοδος 

Ευκο 

Τεύχος 

Περίοδος 

ΕΙΙΗΟ 

Α' 

Ετήοιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ αε μορφή οά-ΙΌΠι από εκείνα που διατίθενται σε ηλεκτρονική μορφή και μέχρι 100 σελίδες σε 5 βογο προσαυξανόμενη κατά 1 βογο ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βογο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ίηΐοπίθΐ: Ιιηρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιπΐθητβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕ Π κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κης Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης οε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θυιΌ ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβΓΠβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 


Δωρεάν ανάγνωση δημοσιευμάτων τευχους Α απο την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιι11ρ://»/νν\«.6ΐ.ςΓ - β-γπηΜ: \Λ/6όπΐ35ίΒΓ@6ΐ.9Γ 















